b'\n_START_ARTICLE_\nYves de Chartres\n_START_SECTION_\nUn intelectual de frunte\n_START_PARAGRAPH_\nN\xc4\x83scut la Auteuil \xc3\xaen regiunea Beauvais \xc8\x99i format la \xc8\x99coala episcopal\xc4\x83 a acestui ora\xc8\x99, la Paris, apoi la Aba\xc8\x9bia Notre-Dame du Bec \xc3\xaen Normandia, Yves de Chartres l-a avut profesor pe Lanfranc \xc8\x99i condiscipol pe Anselm de Canterbury. Dup\xc4\x83 ce a fost canonic la Nesle, Yves de Chartres a devenit \xc3\xaen 1078 magistrat \xc3\xaen comunitatea canonial\xc4\x83 Saint-Quentin de la Beauvais. Reforma pe care a condus-o \xc3\xaen aceast\xc4\x83 comunitate  de canonici augustinieni l-a ridicat la rangul de model. Doisprezece ani mai t\xc3\xa2rziu, \xc3\xaen 1090, papa Urban al II-lea l-a propus la succesiunea episcopului Geoffroy de Chartres, care era acuzat de simonie, \xc8\x99i l-a hirotonit el \xc3\xaensu\xc8\x99i, \xc3\xaen ciuda apelului lui Geoffroy. \xc3\x8encep\xc3\xa2nd din aceast\xc4\x83 epoc\xc4\x83, via\xc8\x9ba lui Yves de Chartres ne este mai bine cunoscut\xc4\x83, gra\xc8\x9bie unei culegeri de 300 de scrisori, care s-a p\xc4\x83strat, \xe2\x80\x9esurs\xc4\x83 fundamental\xc4\x83 pentru acea perioad\xc4\x83\xe2\x80\x9d. Alegerea lui Yves de Chartres la scaunul episcopal era datorat\xc4\x83 mult calit\xc4\x83\xc8\x9bilor care l-au \xc3\xaenscris \xc3\xaentr-o veche tradi\xc8\x9bie intelectual\xc4\x83, cum ar fi, de exemplu, a lui Fulbert de Chartres (1006-1028): el poseda o cultur\xc4\x83 considerabil\xc4\x83 \xc8\x99i de aceea era foarte adesea solicitat._NEWLINE_\xc3\x8en 1097, el a sfin\xc8\x9bit noua biseric\xc4\x83 a comunit\xc4\x83\xc8\x9bii c\xc4\x83lug\xc4\x83re\xc8\x99ti Saint-\xc3\x89tienne de Nevers.\n_START_SECTION_\nCanonizare\n_START_PARAGRAPH_\nBiserica Romano-Catolic\xc4\x83 \xc3\xael celebreaz\xc4\x83 la 23 decembrie.'